CELEX: 62016CN0331
Language: et
Date: 2016-06-13 00:00:00
Title: Kohtuasi C-331/16: Eelotsusetaotlus, mille on esitanud Rechtbank Den Haag’i Middelburg’i kohtumaja (Madalmaad) 13. juunil 2016 – K. versus Staatssecretaris van Veiligheid en Justitie

5.9.2016   
            
            
               ET
            
            
               Euroopa Liidu Teataja
            
            
               C 326/11
            
         Eelotsusetaotlus, mille on esitanud Rechtbank Den Haag’i Middelburg’i kohtumaja (Madalmaad) 13. juunil 2016 – K. versus Staatssecretaris van Veiligheid en Justitie
   (Kohtuasi C-331/16)
   (2016/C 326/20)
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank Den Haag, Middelburgi kohtumaja
   
      Põhikohtuasja pooled
   
   
      Kaebaja: K.
   
      Vastustaja: Staatssecretaris van Veiligheid en Justitie
   
      Eelotsuse küsimused
   
   
               1.
            
            
               Kas direktiivi 2004/38/EÜ (1) artikli 27 lõige 2 lubab kuulutada liidu kodaniku, kelle puhul on – nagu käesolevas asjas – lõpliku otsusega tuvastatud, et tema suhtes on kohaldatavad pagulasseisundi konventsiooni artikli 1 punkti F alapunktid a ja b, ebasoovitavaks isikuks seetõttu, et konventsiooni viidatud sättes nimetatud kuritegude erilisest raskusest tulenevalt tuleb eeldada, et ühiskonna põhihuvi kahjustav oht on oma olemuselt püsivalt vahetu?
            
         
               2.
            
            
               Kui esimesele küsimusele vastatakse eitavalt, siis kuidas tuleb kavandatava ebasoovitavaks isikuks kuulutamise raames kontrollida, kas eespool nimetatud liidu kodaniku tegevust, kelle suhtes on tunnistatud kohaldatavaks pagulasseisundi konventsiooni artikli 1 punkti F alapunktid a ja b, tuleb pidada tõeliseks, vahetuks ja piisavalt tõsiseks ohuks, mis kahjustab ühiskonna põhihuvi? Kuivõrd on seejuures oluline, et pagulasseisundi konventsiooni artikli 1 punktis F nimetatud teod – nagu käesolevas asjas – pandi toime kaua aega tagasi, käesoleval juhul ajavahemikus 1992–1994?
            
         
               3.
            
            
               Kuivõrd on küsimuse hindamisel, kas liidu kodanikku, kelle suhtes on tunnistatud kohaldatavaks pagulasseisundi konventsiooni artikli 1 punkti F alapunktid a ja b, saab kuulutada ebasoovitavaks isikuks, oluline proportsionaalsuse põhimõte? Kas seejuures – või olenemata sellest – tuleb arvesse võtta direktiivi 2004/38/EÜ artikli 28 lõikes 1 nimetatud tegureid? Kas seejuures – või olenemata sellest – tuleb arvesse võtta ka viidatud direktiivi artikli 28 lõike 3 punktis a nimetatud eelneva kümne aasta vältel elamist vastuvõtvas liikmesriigis? Kas piiranguteta tuleb arvesse võtta ka direktiivi 2004/38/EÜ ülevõtmise ja kohaldamise parandamise suuniste (KOM (2009)313) punktis 3.3 nimetatud tegureid?
            
         
      (1)  Euroopa Parlamendi ja nõukogu 29. aprilli 2004. aasta direktiiv 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (ELT L 158, lk 77; ELT eriväljaanne 05/05, lk 46).